Olive Telecom qo‘shma korxonasi O‘zbekistonda smartfon ishlab chiqara boshladi

Olive Telecom o‘zbek-hind qo‘shma korxonasi yaqin orada ikki xil modeldagi uyali telefonlarni ishlab chiqarishni yo‘lga qo‘yadi. Bu haqda QK vakili “Podrobno” nashriga ma’lum qildi.

Z80 deb nomlangan birinchi model 325 ming so‘m atrofida sotiladi. U 2,4 dyuymli sensorli TFT displey, 0,3 megapikselli old va 2 megapikselli orqa kameralar, 1500 mA/s sig‘imidagi akkumulyatorga ega bo‘ladi. Telefon og‘irligi 110 grammdan iborat.
Ikkinchi K100 telefoni esa 800 ming so‘m narxda bo‘lib, Android 4.0.4 operatsion tizimida ishlaydi. U 4,5 dyuymli LCD displey, 5 megapikselli kamera, 512 Mb tezkor va 4 Gb ichki xotira hamda 2000 mA/s sig‘imidagi akkumulyator bilan ta’minlanadi.
Ma’lum bo‘lishicha, korxona telefonlarning birinchi sinov partiyasini shu yilning iyulida chiqaradi. Dastlab har ikkala modelga tegishli 5 mingta qurilma sotuvga chiqariladi.